**Ministru kabineta noteikumu projekta „Grozījumi Ministru kabineta 2013.gada 23.aprīļa noteikumos Nr.225 „Izglītības kvalitātes valsts dienesta nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Valsts pārvaldes iekārtas likuma 16.panta pirmā daļa;
2. Izglītības likuma 50.panta 1.punkts kopsakarā ar Ministru kabineta 2014.gada 15.aprīļa noteikumu Nr.195 „Kārtība, kādā tiek izvērtēts, vai atļauja strādāt par pedagogu personai, kas bijusi sodīta par tīšu kriminālpārkāpumu vai mazāk smagu noziegumu, ja sodāmība ir dzēsta vai noņemta, nekaitēs izglītojamo interesēm” (turpmāk – MK noteikumi Nr.195) 2.punktu;
3. Izglītības likuma 20.panta pirmā daļa, trešās daļas 1. un 5.punkts; Izglītības likuma 30.panta sestā daļa un 48.panta sestā daļa;
4. Izglītības likuma 14.panta 12.1 punkts un 30.panta 4.1 daļa kopsakarā ar Ministru kabineta 2016.gada 20.decembra noteikumu Nr.831 „Kārtība, kādā akreditē izglītības iestādes, eksaminācijas centrus un citas Izglītības likumā noteiktas institūcijas, vispārējās un profesionālās izglītības programmas un novērtē izglītības iestāžu vadītāju profesionālo darbību” (turpmāk – MK noteikumi Nr.831) 42., 60.9.punktu;
5. Izglītības likuma 14.panta 35.punkts kopsakarā ar Ministru kabineta 2011.gada 1.februāra noteikumu Nr. 89 „Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi” (turpmāk – MK noteikumi Nr.89) 9.punktā noteikto.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Valsts pārvaldes iekārtas likuma 16.panta pirmajā daļā noteikto tiešās pārvaldes iestādes darbību reglamentē Ministru kabineta apstiprināts nolikums. Savukārt saskaņā ar minētā panta otrās daļas 3.punktā noteikto nolikumā norāda iestādes funkcijas, uzdevumus un kompetenci.Ievērojot, ka saskaņā ar grozījumiem Izglītības likumā, kas stājās spēkā 2012.gada 1.oktobrī un 2017.gada 1.janvārī, Izglītības kvalitātes valsts dienestam (turpmāk – kvalitātes dienests) ir noteiktas jaunas funkcijas, ir izstrādāts Ministru kabineta noteikumu projekts „Grozījumi Ministru kabineta 2013.gada 23.aprīļa noteikumos Nr.225 „Izglītības kvalitātes valsts dienesta nolikums”” (turpmāk – noteikumu projekts).1. Izglītības likuma 50.panta 1.punktā no 2012.gada 1.oktobra noteikts, ka par pedagogu nedrīkst strādāt persona, kas sodīta par tīša noziedzīga nodarījuma izdarīšanu (neatkarīgi no sodāmības dzēšanas vai noņemšanas), izņemot gadījumu, kad pēc sodāmības dzēšanas vai noņemšanas Ministru kabineta noteikta institūcija, izvērtējusi, vai tas nekaitē izglītojamo interesēm, ir atļāvusi strādāt par pedagogu personai, kas bijusi sodīta par tīšu kriminālpārkāpumu vai mazāk smagu noziegumu. Ministru kabinets nosaka kārtību, kādā tiek izvērtēts, vai atļauja šādai personai strādāt par pedagogu nekaitēs izglītojamo interesēm. Ievērojot minēto, 2014.gada 15.aprīlī ir pieņemti MK noteikumi Nr.195, kas stājas spēkā 2015.gada 1.janvārī. MK noteikumu Nr.195 2.punkts paredz kvalitātes dienestam funkciju: izvērtēt, vai atļauja strādāt par pedagogu personai, kas bijusi sodīta par tīšu kriminālpārkāpumu vai mazāk smagu noziegumu, ja sodāmība ir dzēsta vai noņemta, nekaitēs izglītojamo interesēm un pieņemt lēmumu par atļaujas izsniegšanu, atteikumu izsniegt atļauju un atļaujas anulēšanu.
2. Izglītības likuma 14.panta 12.1 punkts un 30.panta 4.1 daļa paredz Ministru kabinetam deleģējumu noteikt kārtību, kādā tiek novērtēta izglītības iestāžu (izņemot augstskolas un koledžas) vadītāju profesionālā darbība. Savukārt saskaņā ar MK noteikumu Nr.831 42.punktā un 60.9.apakšpunktā noteikto kvalitātes dienests organizē izglītības iestādes vadītāja novērtēšanu un pieņem lēmumu ar izglītības iestādes vadītāja profesionālās darbības novērtējumu un neatbilstību amatam.
3. Saskaņā ar Izglītības likuma 20.panta pirmajā daļā un trešās daļas 1.punktā noteikto kvalitātes dienests kontrolē ar izglītību saistīto normatīvo aktu ievērošanu, kā arī izglītības procesa atbilstību izglītību regulējošiem normatīvajiem aktiem. Savukārt Izglītības likuma 20.panta trešās daļas 5.punkts, 30.panta sestā daļa un 48.panta sestā daļa paredz kvalitātes dienestam tiesības / pienākumu:

- apturēt (uz laiku, kamēr izglītības iestādes dibinātājs nav izskatījis attiecīgo jautājumu un pieņēmis lēmumu) amatpersonu rīkojumus un atstādināt amatpersonas no pienākumu pildīšanas gadījumos, kad ir apdraudēta izglītojamo veselība vai dzīvība, kā arī citos likuma pārkāpumu gadījumos;- konstatēt izglītības iestādes vadītāja vai viņa rīcības neatbilstību Izglītības likuma 30.panta ceturtajā daļā vai 51.panta pirmās daļas 2.1 punktā noteiktajām prasībām;- konstatēt pedagoga vai viņa rīcības neatbilstību Izglītības likuma 30.panta ceturtajā daļā, šā panta pirmajā un piektajā daļā vai 51.panta pirmās daļas 2.1 punktā noteiktajām prasībām.4) 2016.gada 9.septembrī stājās spēkā grozījumi MK noteikumos Nr.89, kas precizē kompetenci un atbildību izglītības iestādes, pašvaldības un valsts līmenī attiecībā uz izglītojamo kavējumu novēršanu. Minēto grozījumu ietvaros kvalitātes dienestam ir noteikta funkcija vienu reizi gadā apkopot un analizēt ievadīto informāciju Valsts izglītības informācijas sistēmā par izglītojamo neattaisnotiem mācību kavējumiem, kas ietver ziņojuma sagatavošanu, un sniegt ieteikumus un metodisku atbalstu pašvaldībām un izglītības iestādēm priekšlaicīgas mācību pārtraukšanas risku mazināšanai.Vienlaikus noteikumu projektā ir iekļauti Izglītības un zinātnes ministrijas 2017.gada 18.aprīļa priekšlikumi:1. papildināt Ministru kabineta 2013.gada 23.aprīļa noteikumu Nr.225 „Izglītības kvalitātes valsts dienesta nolikums” (turpmāk – noteikumi Nr.225) 3.5., 4.13., 4.14. un 4.15. apakšpunktu ar atsauci “izņemot augstākajā izglītībā”, jo kvalitātes dienesta darbība ārpus formālās izglītības apgūtās profesionālās kompetences novērtēšanā neaptver augstākās izglītības posmu;
2. precizēt noteikumu 4.18.apakšpunktu, paredzot kvalitātes dienestam pienākumu izskatīt arī valsts un pašvaldību iestāžu iesniegumus, jo izglītības iestādes ir arī valsts un pašvaldību dibinātas;
3. papildināt noteikumu Nr.225 4.punktu ar jaunu apakšpunktu, paredzot kvalitātes dienestam pienākumu sniegt informāciju Izglītības un zinātnes ministrijai un Akadēmiskās informācijas centram, ja ir konstatēti būtiski normatīvo aktu pārkāpumi augstskolas vai koledžas darbībā, lai izglītības un zinātnes ministrs un Studiju programmu licencēšanas komisija varētu pilnvērtīgi īstenot tiesības, kas noteiktas Augstskolu likuma 9.panta trešajā daļā un 55.2panta sestās daļas 3.punktā (augstskolas vai koledžas ārkārtas akreditācijas ierosināšana, studiju programmu licenču anulēšana).
 |
| 3. | Projekta izstrādē iesaistītās institūcijas | Noteikumu projekts šo jomu neskar.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā iekļautās kvalitātes dienesta funkcijas saistītas ar šādām sabiedrības mērķgrupām:1. personas, kas sodītas par tīšu kriminālpārkāpumu vai mazāk smagu noziegumu, ja sodāmība ir dzēsta vai noņemta, un kuras vēlas strādāt par pedagogu, kā arī uz izglītības iestāžu vadītājiem, pedagogiem un izglītojamajiem, ar kuriem attiecīgā persona strādās;
2. Izglītības iestāžu reģistrā reģistrētas izglītības iestādes un to dibinātāji;
3. izglītības iestāžu (izņemot augstskolas un koledžas) vadītāji, kuriem novērtē profesionālo darbību;
4. saistībā ar mācību kavējumiem – izglītojamie un to vecāki, kā arī pašvaldības.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts precizē kvalitātes dienesta funkcijas, kas noteiktas citos ārējos normatīvajos aktos saistībā ar:* personu, kas bijusi sodīta par tīšu kriminālpārkāpumu vai mazāk smagu noziegumu, ja sodāmība ir dzēsta vai noņemta, nekaitēs izglītojamo interesēm, izvērtēšanu un attiecīgas atļaujas izsniegšanu;
* izglītības iestāžu vadītāju profesionālās darbības novērtējumu un atbilstību vai neatbilstību amatam;
* izglītības iestāžu vadītāju un pedagogu vai viņu rīcības atbilstības izvērtēšanu Izglītības likuma prasībām un lēmuma par izglītības iestādes vadītāja vai pedagoga atstādināšanu no pienākumu pildīšanas pieņemšanu;
* informācijas par izglītojamo neattaisnotiem mācību kavējumiem apkopošanu un analizēšanu un darbībām priekšlaicīgas mācību pārtraukšanas risku mazināšanai.

Tiesiskā regulējuma ietekme uz tautsaimniecību un administratīvo slogu ir analizēta Izglītības likuma grozījumu, MK noteikumu Nr.89, MK noteikumu Nr.831 un MK noteikumu Nr.195 izstrādes ietvaros (sk. minēto normatīvo aktu sākotnējās ietekmes novērtējuma ziņojumos). |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  |
| **Rādītāji** | **2017.gads** | Turpmākie trīs gadi (*euro*) |
| **2018.gads** | **2019.gads** | **2020.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2017.gadu | Izmaiņas, salīdzinot ar kārtējo 2017.gadu | Izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***0*** | ***0*** | ***0*** | ***0*** | ***0*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | ***0*** | ***0*** | ***0*** | ***0*** | ***0*** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | ***0*** | ***0*** | ***0*** | ***0*** | ***0*** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | ***0*** | ***0*** | ***0*** | ***0*** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | ***0*** | ***0*** | ***0*** | ***0*** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta izpilde notiks Izglītības un zinātnes ministrijas valsts budžeta programmā 07.00.00 „Informācijas tehnoloģiju attīstība un uzturēšana izglītībā, Microsoft līguma un projektu nodrošināšana” piešķirto valsts budžeta līdzekļu ietvaros, valsts budžeta programmas 42.00.00 „Padotības iestādes un to pasākumi 42.00.00” apakšprogrammā 42.07.00 „Izglītības kvalitātes valsts dienesta darbības nodrošināšana” piešķirto valsts budžeta līdzekļu ietvaros, kā arī esošo cilvēkresursu ietvaros.Tiesiskā regulējuma ietekme uz valsts budžetu ir atspoguļota Izglītības likuma grozījumu, MK noteikumu Nr.89, MK noteikumu Nr.831 un MK noteikumu Nr.195 izstrādes ietvaros (sk. minēto normatīvo aktu sākotnējās ietekmes novērtējuma ziņojumos). |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanas pasākumi veikti Izglītības likuma grozījumu, MK noteikumu Nr.89, MK noteikumu Nr.831 un MK noteikumu Nr.195 izstrādes ietvaros.Noteikumu projekts kvalitātes dienesta tīmekļa vietnē [www.ikvd.gov.lv](http://www.ikvd.gov.lv) publicēts 2017.gada 17.janvārī. |
| 2. | Sabiedrības līdzdalība projekta izstrādē | Par kvalitātes dienesta tīmekļa vietnē [www.ikvd.gov.lv](http://www.ikvd.gov.lv) ievietoto noteikumu projektu sabiedrības viedokļi nav saņemti. |
| 3. | Sabiedrības līdzdalības rezultāti | Par kvalitātes dienesta tīmekļa vietnē [www.ikvd.gov.lv](http://www.ikvd.gov.lv) ievietoto noteikumu projektu sabiedrības viedokļi nav saņemti. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kvalitātes dienests, Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts precizē kvalitātes dienesta funkcijas, kas noteiktas citos ārējos normatīvajos aktos saistībā ar:* personu, kas bijušas sodītas par tīšu kriminālpārkāpumu vai mazāk smagu noziegumu, ja sodāmība ir dzēsta vai noņemta, nekaitēs izglītojamo interesēm, izvērtēšanu un attiecīgas atļaujas izsniegšanu;
* izglītības iestāžu vadītāju profesionālās darbības novērtējumu un atbilstību vai neatbilstību amatam;
* izglītības iestāžu vadītāju un pedagogu vai viņu rīcības atbilstības izvērtēšanu Izglītības likuma prasībām un lēmuma par izglītības iestādes vadītāja vai pedagoga atstādināšanu no pienākumu pildīšanas pieņemšanu;
* informācijas par izglītojamo neattaisnotiem mācību kavējumiem apkopošanu un analizēšanu un darbībām priekšlaicīgas mācību pārtraukšanas risku mazināšanai.

Vienlaikus noteikumu projekts precizē: - kvalitātes dienesta darbību augstākās izglītības jomā, - nosaka kvalitātes dienestam tiesības pārbaudīt reģistros iekļauto informāciju,- nosaka kvalitātes dienestam pienākumu izskatīt valsts un pašvaldību iestāžu iesniegumus, kā arī sniegt informāciju Izglītības un zinātnes ministrijai un Akadēmiskās informācijas centram, ja ir konstatēti būtiski normatīvo aktu pārkāpumi augstskolas vai koledžas darbībā.Noteikumu projekta izpilde notiks esošo resursu ietvaros, nepalielinot nodarbināto skaitu.Jaunu institūciju izveide, esošu institūciju likvidācija vai reorganizācija nav nepieciešama. |
| 3. | Cita informācija | Nav. |

*Anotācijas IV, V sadaļa – noteikumu projekts šo jomu neskar.*

Izglītības un zinātnes ministrs K.Šadurskis

Vīza:

Valsts sekretāre L.Lejiņa

17.07.2017 16:43

1782

I.Juhņēviča

67358078, inita.juhnevica@ikvd.gov.lv

I.J.Mihailovs

67507833, janis.mihailovs@ikvd.gov.lv

E.Uzare

67387866, evija.uzare@ikvd.gov.lv

A.Lasmane,

67367202, agnese.lasmane@ikvd.gov.lv

A.Reča

67358076, agija.reca@ikvd.gov.lv